Елин Пелин
Чичо Пейо

chitanka.info

Качил се чичо Пейо на кобилата си и тръгнал за града. Пътят му минавал между градините и над главата му се надвесвали клони, отрупани с узрели череши.

Спрял кобилката си чичо Пейо, опрял краката на стремената, поизправил се малко и почнал да бере. Бере, яде, бере, яде и си мисли:

„Както съм сега, да има някой да каже на кобилката: «дий!» — ще падна да се пребия.“

Както си мислил чичо Пейо, тъй, без да иска, изплеснал му се езикът и казал:

— Дий!

Кобилката тръгнала и чичо Пейо се намерил на земята.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.